Document ID: 32000L0082

KOMISIJAS DIREKTĪVA 2000/82/EK
(2000. gada 20. decembris),
ar kuru groza pielikumus Padomes Direktīvai 76/895/EEK, 86/362/EEK, 86/363/EEK un 90/642/EEK par pesticīdu atlieku maksimāli pieļaujamo daudzumu noteikšanu attiecīgi augļos un dārzeņos un uz tiem, labībā un uz tās, dzīvnieku izcelsmes produktos un uz tiem un dažos augu izcelsmes produktos, to skaitā augļos un dārzeņos un uz tiem
(dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1976. gada 23. novembra Direktīvu 76/895/EEK par pesticīdu atlieku maksimāli pieļaujamo daudzumu noteikšanu augļos un dārzeņos un uz tiem 1, kurā jaunākie grozījumi izdarīti ar Komisijas Direktīvu 2000/57/EK 2, un jo īpaši tās 5. pantu,
ņemot vērā Padomes 1986. gada 24. jūlija Direktīvu 86/362/EEK par pesticīdu atlieku maksimāli pieļaujamo daudzumu noteikšanu labībā un uz tās 3, kurā jaunākie grozījumi izdarīti ar Komisijas Direktīvu 2000/81/EK 4, un jo īpaši tās 10. pantu,
ņemot vērā Padomes 1986. gada 24. jūlija Direktīvu 86/363/EEK par pesticīdu atlieku maksimāli pieļaujamo daudzumu noteikšanu dzīvnieku izcelsmes pārtikas produktos un uz tiem 5, kurā jaunākie grozījumi izdarīti ar Direktīvu 2000/81/EK, un jo īpaši tās 10. pantu,
ņemot vērā Padomes 2000. gada 27. novembra Direktīvu 90/642/EEK par pesticīdu atlieku maksimāli pieļaujamo daudzumu noteikšanu augu izcelsmes produktos, to skaitā augļos un dārzeņos un uz tiem 6, kurā jaunākie grozījumi izdarīti ar Direktīvu 2000/81/EK, un jo īpaši tās 7. pantu,
tā kā:
(1) Lai nodrošinātu pietiekamu augu aizsardzību attiecībā uz labību un augu izcelsmes produktiem, to skaitā augļiem un dārzeņiem, jāievēro, ka atlieku maksimāli pieļaujamie daudzumi ietekmē minimālo pesticīdu daudzumu pielietošanu, ko īsteno tādējādi, ka atlieku daudzums ir faktiski vismazākais un pieņemams no toksiskā viedokļa, jo īpaši attiecībā uz vides aizsardzību un uz patērētājiem noteikto devu. Dzīvnieku izcelsmes pārtikas produktos atlieku daudzumus ietekmē dzīvnieku patērētā labība un augu izcelsmes produkti, kas apstrādāti ar pesticīdiem, kā arī attiecīgā gadījumā veterināro medikamentu lietošanas tiešās sekas.
(2) Pesticīdu atlieku maksimāli pieļaujamos daudzumus izskata atkārtoti un maina, ievērojot jaunāko informāciju un datus. Maksimāli pieļaujamo atlieku daudzumu (MPAD) nosaka atbilstoši minimālajam analītiski nosakāmajam daudzumam, ja augu aizsardzības līdzekļu atļautā pielietošana nerada nosakāmus pesticīdu atlieku daudzumus pārtikas produktā vai uz tā, vai ja līdzekļus nav atļauts pielietot, vai ja par dalībvalstī atļauto pielietošanu nav iesniegti vajadzīgie dati, vai ja nav iesniegti šādi vajadzīgie dati par tādu pielietošanu trešajās valstīs, kuras dēļ rodas atliekas tādos pārtikas produktos vai uz tiem, kas var nokļūt Kopienas tirgus apritē.
(3) Pieņem Komisijas lēmumus neiekļaut aktīvās vielas azinfosetilu (Komisijas Lēmums 95/276/EK 7), profāmu (Komisijas Lēmums 96/586/EK 8), dinoterbu (Komisijas Lēmums 98/269/EK 9), dinitrolkrezolu (Komisijas Lēmums 1999/164/EK 10), pirazofosu (Komisijas Lēmums 2000/233/EK 11), monolinuronu (Komisijas Lēmums 2000/234/EK 12), un klozolinātu (Komisijas Lēmums 2000/626/EK 13), un teknazēnu (Komisijas Lēmums 2000/725/EK 14) I pielikumā Padomes 1991. gada 15. jūlija Direktīvā 91/414/EEK par augu aizsardzības līdzekļu laišanu tirgū 15, kurā jaunākie grozījumi izdarīti ar Komisijas Direktīvu 2000/80/EK 16. Minētie lēmumi paredz, ka šādu aktīvo vielu saturošu augu aizsardzības līdzekļu pielietošana Kopienā vairs nav atļauta. Tādēļ visas pesticīdu atliekas, ko izraisa minēto augu aizsardzības līdzekļu pielietošana, uzskaita Direktīvas 86/362/EEK, 86/363/EEK un 90/642/EEK pielikumos, lai radītu iespēju atbilstīgi uzraudzīt un kontrolēt to pielietošanu un aizsargātu patērētājus. Lai īstenotu tiesisko paļāvību attiecībā uz esošo pesticīdu krājumu pielietošanu, Komisijas lēmumi par neiekļaušanu paredz laikposmu pakāpeniskai pielietošanas pārtraukšanai, un ir lietderīgi noteikt, ka iekams nav beidzies šādas vielas pakāpeniskas pielietošanas pārtraukšanas periods nepiemēro atlieku maksimāli pieļaujamos daudzumus ar priekšnoteikumu, ka attiecīgās vielas pielietošana Kopienā nav atļauta.
(4) Direktīvas 76/895/EEK, kas grozīta ar Komisijas Direktīvu 82/528/EEK 17, II pielikumā noteikti atlieku maksimāli pieļaujamie daudzumi attiecībā uz azinfosetilu dažos izstrādājumos, bet dalībvalstīm atļauj lielāku maksimāli pieļaujamo daudzumu noteikšanu. Lai Kopienā noteiktu saskaņotus pesticīdu atlieku maksimāli pieļaujamos daudzumus attiecībā uz azinfosetilu augļos un dārzeņos un uz tiem, minētos maksimāli pieļaujamos daudzumus iekļauj Direktīvā 90/642/EEK. Turklāt, atsaucot pielietošanas atļaujas Kopienā, tos groza.
(5) Maksimāli pieļaujamos atlieku daudzumus Kopienā un Pārtikas kodeksā ieteiktos daudzumus nosaka un vērtē pēc līdzīgām procedūrām. Kodeksā nav noteikti maksimāli pieļaujamie daudzumi attiecībā uz azinfosetilu, dinoterbu, dinitrolkrezolu, monolinuronu, profāmu un klozolinātu. Kodeksā ir ierobežots skaits atlieku maksimāli pieļaujamiem daudzumiem attiecībā uz pirazofosu un teknazēnu, un tos ņem vērā, nosakot šajā direktīvā paredzētos maksimāli pieļaujamos daudzumus. Kopiena dara zināmu Komisijas direktīvas projektu Pasaules tirdzniecības organizācijai un saņemtās atsauksmes ievēro, izstrādājot direktīvas galīgo variantu. Pamatojoties uz iesniegtiem pieļaujamajiem datiem un patērētāju uzņemtās devas vērtējumu, Komisija izskata iespēju noteikt atlieku maksimāli pieļaujamos daudzumus importa pielaidēs attiecībā uz konkrētām pesticīdu/kultūraugu kombinācijām 18.
6) Šajā direktīvā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 76/895/EEK II pielikumā svītro ierakstus attiecībā uz azinfosetilu.
2. pants
Direktīvas 86/362/EEK II pielikuma A daļas tabulā pievieno ierakstus attiecībā uz šādu pesticīdu atliekām:
Pesticīdu atliekas Maksimāli pieļaujamais daudzums (mg/kg)
Azinofosetils 0,05 *
Klozolināts 0,05 *
Dinoterbs 0,05 *
Dinitrolkrezols 0,05 *
Monolinurons 0,05 *
Profāms 0,05 *
Pirazofoss 0,05 *
Teknazēns 0,05 *
* Norāda minimālo analītiski nosakāmo daudzumu.
3. pants
Ar šo Direktīvas 86/363/EEK II pielikumā izdara šādus grozījumus.
1. Tabulas A daļā pievieno ierakstus attiecībā uz šādu pesticīdu atliekām:
Pesticīdu atliekas Maksimāli pieļaujamais daudzums (mg/kg)
No taukiem, kas atrodas gaļā, gaļas izstrādājumos, subproduktos un dzīvnieku taukos, kas uzskaitīti I pielikumā un uz ko attiecas KN kodi Nr. 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 un 1602 (1) (4) Govs pienā un govs pilnpienā, ko uzskaita I pielikumā un uz ko attiecas KN kods Nr. 0401; citos pārtikas produktos, uz ko attiecas KN kodi Nr. 0401, 0402, 0405 00, 0406 saskaņā ar (2) (4) No svaigām olām bez čaumalām, putnu olām un olu dzeltenumiem, kas uzskaitīti I pielikumā un uz ko attiecas KN kodi Nr. 0407 00 un 0408 (3) (4)
Azinfosetils 0,05 * 0,05 * 0,05 *
Pirazofoss 0,02 * 0,02 * 0,1 *
Teknazēns 0,05 * 0,05 * 0,05 *
* Norāda minimālo analītiski nosakāmo daudzumu.
2. Tabulas B daļā pievieno ierakstus attiecībā uz šādu pesticīdu atliekām:
Pesticīdu atliekas Maksimāli pieļaujamais daudzums (mg/kg)
No gaļas, to skaitā taukiem, gaļas izstrādājumiem, subproduktiem un dzīvnieku taukiem, kas uzskaitīti I pielikumā un uz ko attiecas KN kodi Nr. 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 un 1602 Pienā un piena produktos, kas uzskaitīti I pielikumā un uz ko attiecas KN kodi Nr. 0401, 0402, 0405 00 un 0406 No svaigām olām bez čaumalām, putnu olām un olu dzeltenumiem, kas uzskaitīti I pielikumā un uz ko attiecas KN kodi Nr. 0407 00 un 0408
Dinoterbs 0,05 * 0,05 * 0,05 *
Dinitrolkrezols 0,05 * 0,05 * 0,05 *
Profāms 0,05 * 0,05 * 0,05 *
Monolinurons 0,05 * 0,05 * 0,05 *
* Norāda minimālo analītiski nosakāmo daudzumu.
4. pants
Direktīvas 90/642/EEK II pielikuma tabulā pievieno ierakstus attiecībā uz pesticīdu atliekām, kas izklāstīti šīs direktīvas pielikumā.
5. pants
1. Šī direktīva stājas spēkā pēc divdesmit dienām pēc šīs direktīvas publicēšanas.
2. Dalībvalstis pieņem un publicē normatīvos vai administratīvos aktus, lai līdz 2001. gada 1. jūlijam izpildītu šīs direktīvas prasības. Dalībvalstis tūlīt informē par to Komisiju.
3. Minētos aktus tās piemēro no 2001. gada 1. jūlija attiecībā uz azinfosetilu, profāmu un dinoterbu.
4. Minētos aktus tās piemēro no 2002. gada 1. jūlija attiecībā uz dinitrolkrezolu, pirazofosu un monolinuronu.
5. Minētos aktus tās piemēro no 2003. gada 1. jūlija attiecībā uz klozolinātu un teknazēnu.
6. Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis pieņem procedūru, kā izdarīt šādu atsauci.
6. pants
Šī direktīva ir adresēta dalībvalstīm.
Briselē, 2000. gada 20. decembrī

Labels: 17
20